Id-Direttiva tal-Kummissjoni 1999/67/kee
tat-28 ta’ Ġunju 1999
li temenda d-Direttiva 93/49/KEE li telenka l-iskeda li tindika l-kundizzjonijiet li għandhom jintlaħqu minn pjanta ornamentali li xxerred materjal u pjanti ornamentali skond id-Direttiva tal-Kunsill 91/682/KEE
Il-Kummissjoni tal-Komunitajiet Ewropej,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 98/56/KE tal-20 ta’ Lulju 1998 dwar is-suq ta’ materjal li jixxerred minn pjanti ornamentali [1], u partikolarment l-Artikolu 20(3) tagħha,
(1) Billi kienu stabbiliti skedi b’Direttiva tal-Kummissjoni 93/49/KEE [2] skond id-Direttiva tal-Kunsill 91/682/KEE, [3], kif emendata bid-DEĊIŻJONI TAL-KUMMISSJONI 1999/9/KEE [4], dwar is-suq ta’ pjanta ornamentali li xxerred materjal u pjanti ornamentali, partikolarment il-kundizzjonijiet relatati ma’ kwalità (sahha, identità u safa relativi għall-genus jew speċji, jew fejn hu xieraq fejn tidħol varjetà u fil-każ ta’ żrieragħ, u kapaċità ta’ tnissil) u it-tikketta jew dokument iehor magħmul mill-fornitur li jagħti dettalji bżonnjużi kemm għall-kontroll uffiċjali u għall-informazzjoni ta’ min ikabbar;
(2) Billi d-Direttiva 91/682/KEE hija mħassra b’effett mill-1 ta’ Lulju 1999 u mibdula bid-Direttiva 98/56/KEE;
(3) Billi ċerti kondizzjonijiet stipulati fid-Direttiva 93/49/KEE kienu inkorporati fid-Direttiva 98/56/KEE u kundizzjonijiet oħra huma imdaħħla fid-Direttiva tal-Kummissjoni 1999/66/KEE [5]; billi skond l-Artikolu 5(5) tad-Direttiva 98/56/KEE il-Kummissjoni tista’ skond ċerti kundizzjonijiet tistabilixxi skeda għall-genus jew speċi partikolari, li tagħmel kundizzjonijiet addizzjonali li jikkonċernaw il-kwalità fit-tixrid ta’ materjal fis-suq għandhom jgħoddu; billi għal dan il-għan il-Kummissjoni qegħda bħalissa tirrevedi d-Direttiva 93/49/KEE, li tapplika l-kriterji magħmula fid-disposizzjonijiet imsemmija hawn fuq; billi, fil-preżent huwa xieraq li jitħassru id-disposizzjonijiet li m’għadhomx użati tad-Direttiva 93/49/KEE;
(4) Billi il-miżuri li hemm provduti f’din id-Direttiva skond l-opinjoni tal-Kumitat Permanenti dwar Tixrid ta’ Materjal ta’ Pjanti ornamentali,
ADOTTAT DIN ID-DIRETTIVA:
Artikolu 1
Id-Direttiva 93/49/KEE hija hawnhekk emendata kif gej:
1. id-disposizzjonijiet li gejjin huma mħassra b’effett mill-1 ta’ Lulju 1999:
- Artikolu 1,
- Artikolu 2,
- Artikolu 3(2) sa (4),
- Artikolu 4(2) sa (4),
- Artikolu 5;
2. id-disposizzjonijiet li ġejjin huma hawnhekk imħassra b’effett mill-31 ta’ Diċembru 1999:
- Artikolu 6.
Artikolu 2
Din id-Direttiva hija indirizzata lill-Istati Membri.
Magħmul fi Brussel, fit-28 ta’ Ġunju 1999.